# Беседа:Брацигово

### от Уикипедия, свободната енциклопедия

Население: В община Брацигово живеят 11 592 души, като за последните пет години населението й е намаляло с 9.55 %, дължащо се не само на отрицателния прираст, но и на значителните миграционни процеси.

Населени места: Общината включва шест села и един град – общинския център Брацигово.

Територия: Общината е разположена на територия от около 221 кв.км в Западнородопската област на Осоговско-Родопската зона с надморска височина между 300 м. и 1400 м. Град Брацигово се намира на 420 м надморска височина. В сегашните си граници общината съществува от 1978 г. Граничи с общините Кричим, Пещера, Батак и Девин.

Икономически активно население и равнище на безработицата: От 11 592 души 6393 са в трудоспособна възраст, което е 51,9 % от общото население. Икономически активното население е 5333 човека, или 42 % от общото население. Най-висок е процентът на населението над 60-годишна възраст – 44,7 %. Наблюдава се тенденция за увеличаване на регистрираната безработица в общината. В края на миналата година равнището на безработицата е било 19,18 %, или 1023 човека. От тях 520 са мъже и 503 са жени. Най-голям е броят на безработните между 30 и 34 години.

    Селскостопански фонд: Стопанисваната земя е 97 500 дка., от която 47 710 е обработваема. 1990 дка са заетите площи с трайни насаждения, между които преобладават овощни градини, ягоди, праскови, зеленчукови, житни култури и др.

Изключително благоприятните природно-климатични условия, разположението на общината в равнината, полупланинска и планинска дава възможности за производство на почти всички растениевъдни култури, отглеждани в страната. Земеделските стопани са се специализирали в производството на зеленчуци, картофи и тютюн. В полупланинската част на общината се отглеждат и етерично-маслени култури – лавандула, мента, бял риган. Прогресивно се увеличават и площите, заети от маслодайна роза. Животновъдството също е добре развито. Преобладават говеда, овце, кози, свине и птици, чийто дял е най-голям.

Горски фонд: Горският фонд в общината е в размер на 5288,2 дка. Той е разделен на защитени гори, курортни гори зелена зона и исторически места. Най-голям е делът на защитените гори – 22,3 %. Териториално горите образуват голям комплекс на юг, югоизток и изток от град Брацигово и на север и североизток от него.

    Структуроопределящи отрасли: Благоприятните природно-климатични условия и разположението на общината са предпоставка за развитието на овощарството и зеленчукопроизводството.

Развита е също така и шивашката промишленост, като на територията на общината работят няколко фирми в тази област. Дървопреработването и дебитирането на минерална вода заемат голяма част от дела на икономиката. Във високопланинската част на общината има два обособени курорта “Атолука” и “Розовски вриз”. Въпреки изключителните природни дадености – съхранена екологична среда, резервати, природни забележителност, минерална вода и др., няма организиран стопански туризъм.

Фирми, действащи на територията на общината: На територията на общината, работят 8 по-големи фирми, всяка от които осигурява над 30 работни места. Добре развита е шивашката промишленост. Някои от фирмите се занимават с бутилиране на минерална вода.. Регистрирана е и една общинска фирма, занимаваща се с производството на вълнени изделия – одеяла и китеници. Наред с производствените предприятия в общината търговската дейност се упражнява от потребителна кооперация “Априлци”.

Уникални характеристики и силни страни: Наличие на добри природни, климатични и почвени дадености. Липсват химически замърсители и общината е успяла да съхрани чистата си околна среда. На територията на общината са открити 9 извора с мин. дебит 51,5 % л/сек. и максимален дебит – 97,21 % л/сек. Минералните извори са с изключително добри лечебни качества и материална база, които не се използват достатъчно. Общината има богато културно-историческо наследство, привличащо много туристи. В Брацигово има етнографска експозиция, представляваща забележителен архитектурен паметник, и две експозиции на “Брациговската архитектурна школа” и родната къща на Васил Петлешков.

Бюджет: Бюджетът на общината за 2000 година възлиза на 1 412 552 лв. Плануваните извънбюджетни приходи са в размер на 288 094 лв., като най-висок е делът на средствата от приватизация. Собствените приходи са значително по-малки от държавната субсидия. Предвиден е банков заем в размер на 128 000 лв., който ще е крайно недостатъчен за покриване на дефицита и задлъжнялостта на общината.

Международни контакти: Общината има установени контакти с град Неве – Франция.

Текущи програми и проекти: На този етап в общината се реализира един екологичен проект на стойност 10 000 лв. Предложен е проект и пред японското правителство за водоснабдяване.

Приоритетни дейности в средносрочен план: превръщане на селскостопанското производство във водещ отрасъл в общинската икономика; възраждане на балнеолечебния и планински туризъм, като се заложи на балнеоложки, планински, ловен и екотуризъм; подобряване на инфраструктурата; стимулиране развитието на малкия и среден бизнес. създаване на бизнес-инкубатор на територията на общината. Адрес за контакти:

Брацигово 4 579 област Пазарджик ул. “Атанас Кабов” № 6 тел: 03552/20 52 факс: 03552/21 01, 20 63 Кмет: Соня Мишева

http://www.arm-bg.org/

Горния такст съм го сложил в Община Брацигово , понеже за там е по-подходящ, отколкото за град Брацигово . Д.С.Стоянов

Взето от „http://bg.wikipedia.org../../../%D0%B1/%D1%80/%D0%B0/%D0%91%D0%B5%D1%81%D0%B5%D0%B4%D0%B0%7E%D0%91%D1%80%D0%B0%D1%86%D0%B8%D0%B3%D0%BE%D0%B2%D0%BE_531b.html“.

##### Views

- Статия
- Беседа
- Текуща версия

##### Търсене